Peter Arbo (forsker)

Peter Nicolai Arbo (født 1953) er en norsk samfunnsforsker og universitetspolitiker. Han er professor ved Norges fiskerihøgskole, som inngår i Fakultet for biovitenskap, fiskeri og økonomi ved Universitetet i Tromsø. Han har vært medlem av universitetsstyret ved Universitetet i Tromsø. Han var medlem av det regjeringsoppnevnte Stjernø-utvalgetStjernø-utvalget: Utvalg for høyere utdanning, Regjeringen.no som la frem NOU 2008:3 om «Ny struktur i høyere utdanning», og ble i 2010 av regjeringen utnevnt til medlem av Europautredningen, et offentlig utvalg ledet av Fredrik Sejersted som skal gjennomgå EØS-avtalen.Arbo i EØS-utvalg, UiT, 14. juli 2010 Han er utnevnt av Nærings- og handelsdepartementet til nestleder i styret i Selskapet for industrivekst (hvor Åslaug Haga er styreleder),Styret i SIVA  Nye styremedlemmer i SIVA, Regjeringen.no og er styreleder i programstyret for Norges forskningsråds program Demokrati, styring og regionalitet.Demokrati, styring og regionalitet (DEMOSREG) , Forskingsrådet.no

Han forsker på innovasjon, bedrifts- og næringsutvikling, offentlig politikk og planlegging, med et særlig fokus på nordområdene. 

Arbo er utdannet i samfunnsplanlegging ved Universitetet i Tromsø, studerte internasjonal økonomi ved Europa-colleget 1981–1982 og ble cand.polit. med hovedfag i (tverrfaglig) samfunnsvitenskap ved Universitetet i Tromsø i 1985, med hovedoppgaven Strukturering av arbeidsmarkeder: Bidrag til en institusjonell analyse. Han har vært førstekonsulent og distriktssjef i Statens pristilsyn for Troms og Finnmark, og ble i 1987 ansatt ved Forskningsstiftelsen ved Universitetet i Tromsø (FORUT, senere NORUT), hvor han jobbet til 1997. Deretter ble han ansatt ved Institutt for samfunnsplanlegging og lokalsamfunnsforskning ved Universitetet i Tromsø, før han i 2001 begynte ved Norges fiskerihøgskole.

 Bibliografi 
 Peter Arbo, Tove Bull og Ådne Danielsen: Utdanningsamfunnet og livslang læring, Gyldendal 2013, ISBN 978-82-054-4707-3
 Peter Arbo og Bjørn Hersoug: Oljevirksomhetens inntog i nord – næringsutvikling, politikk og samfunn, Gyldendal 2010, ISBN 978-82-05-40380-2
 Peter Arbo og Hallgeir Gammelsæter: Innovasjonspolitikkens scenografi – nye perspektiver på næringsutvikling, Tapir 2004, ISBN 978-82-519-1935-7

 Referanser 

 Eksterne lenker 
 Arbo, Peter hos Universitetet i Tromsø

Kategori:Norske forskere
Kategori:Førsteamanuenser ved Universitetet i Tromsø
Kategori:Alumni fra Europa-colleget
Kategori:Fødsler i 1953